हरिद्वार। शांतिकुंज की बेटी वसुधा सिन्हा ने कत्थक नृत्य में अपना अलग मुकाम हासिल किया है। पिछले दिनों कटक में आयोजित 26वां अंतरराष्ट्रीय थियेटर ओलंपियाड में स्वर्ण पदक जीतकर कत्थक नृत्य के क्षेत्र में देवभूमि उत्तराखंड का नाम रोशन किया है। इसमें थाइलैंड, श्रीलंका, नेपाल, रशिया, आस्ट्रेलिया, चीन सहित 39 देशों के दो हजार से अधिक प्रतिभागियों ने प्रतिभाग किया। गायत्री विद्यापीठ की पूर्व छात्रा वसुधा वर्तमान में इंदिरा कला संगीत विश्वविद्यालय खैरागढ़, छत्तीसगढ़ में परास्नातक कत्थक नृत्य की छात्रा है।